laion/Wikipedia-Exotic huggingface dataset:
נולד מלך

נולד מלך (בערבית: وُلِدَ مَلِكاً, באנגלית: Born a King) הוא סרט דרמה היסטורי של התבגרות משנת 2019 בבימויו של אגוסטי וילארונגה. בסרט מככבים עבדאללה עלי, אד סקריין, הרמיוני קורפילד, לורנס פוקס וג'יימס פליט . בשנת 1919, בעקבות התמוטטות האימפריה העות'מאנית, הנסיך פייסל בן ה-14 נשלח על ידי אביו, האמיר עבדולעזיז, למשימה דיפלומטית בעלת חשיבות גבוהה ללונדון כדי להבטיח את היווצרותה של מה שעתיד להפוך לממלכת ערב הסעודית. פייסל הצעיר מנהל משא ומתן על עתיד ארצו ושל משפחתו עם פוליטיקאים ותיקים וממולחים כמו וינסטון צ'רצ'יל ולורד קורזון, ומתיידד עם הנסיכה מרי. עבדאללה עלי בתור הנסיך פייסל יוסף אלסייד בתור התינוק פייסל אד סקריין בתפקיד פילבי הרמיוני קורפילד בתור הנסיכה מרי לורנס פוקס בתור לורנס איש ערב רוקאן בינבלה בתפקיד האמיר עבדולעזיז ג'יימס פליט בתור המלך ג'ורג' החמישי סלין ג'ונס בתור וינסטון צ'רצ'יל רובן אוצ'אנדיאנו בתור אל תוניאן איידן מקארדל בתפקיד המפרי באומן מרינה גייטל בתור סטלה קנת קרנהאם בתור לורד קרזון לואיס ריבס בתור אדוארד, הנסיך מוויילס הצילומים לסרט הסתיימו לקראת סוף 2017. הפקת הסרט נמשכה כמעט ארבע שנים. מקומות הצילום כוללים את לונדון, ריאד וא-דרעיה. הסרט הוא הופעת הבכורה הקולנועית של השחקן הסעודי עבדאללה עלי. הסרט הוקרן בבכורה בפסטיבל הסרטים הבינלאומי של ברצלונה סנט ג'ורדי (BCN FILM FEST) ב-25 באפריל 2019. ב-26 בספטמבר 2019 הסרט יצא לאקרנים באיחוד האמירויות הערביות, עומאן, כווית, בחריין וסעודיה והרוויח 972,962 דולר בארבעה הימים הראשונים להקרנתו. אתר האינטרנט הרשמי של נולד מלך נולד מלך, במסד הנתונים הקולנועיים IMDb (באנגלית) "נולד מלך", במסד הנתונים הקולנועיים IMDb (באנגלית) "נולד מלך", במסד הנתונים הקולנועיים KinoPoisk (ברוסית) "'Born a King': Prince Faisal's role in creating Saudi Arabia coming to big screen". The National (באנגלית). נבדק ב-2019-09-21. "Ed Skrein, Hermione Corfield, Laurence Fox wrap 'Born A King' (exclusive)". 12 בדצמבר 2017. {{cite web}}: (עזרה) "Born A King Wraps Shooting". 13 בדצמבר 2017. {{cite web}}: (עזרה) John Hopewell (4 באוקטובר 2019). "Agusti Villaronga's 'Born a King' Catches Box Office Fire in UAE, Saudi Arabia". Variety. נבדק ב-12 ביולי 2020. {{cite news}}: (עזרה) "A new film, 'Born A King' will follow the life of the Third Saudi Prince and break stereotypes about the country". Grazia Middle East. נבדק ב-2019-09-21. "Born a King". BCN Film Fest (באנגלית). נבדק ב-21 בספטמבר 2019. {{cite web}}: (עזרה)
איברהים רמדאן

הגנרל איברהים מוחמד מחמוד רמדאן (בערבית: إبراهيم محمد محمود رمضان; נולד ב-18 ביולי 1957) הוא איש כוחות הביטחון ופוליטיקאי פלסטיני מבכירי הרשות הפלסטינית, המכהן בתפקיד מושל נפת שכם מאז 2018. בעבר היה מושל נפת ג'נין. איברהים רמדאן הצטרף לתנועת הפת"ח בשנת 1975. במהלך שירותו השתתף בהקמת הביטחון המסכל, ועמד בראש היחידה ליחסי חוץ של הארגון. ב-2001 מונה למנהל האגף לביטחון מונע במרחב טובאס, וב-2003 פיקד על משטרת נפת אל-קודס, במשך 6 חודשים. בין השנים 2003–2007, היה מנהל נפת חברון. לאחמר מכן עד 2008 מנהל נפת טול-כרם, ועד מרץ 2010 שימש כמנהל נפת ג'נין. במרץ 2010 מונה לעוזר המנהל הכללי לענייני מינהל ופיננסים בסוכנות. ב-31 במאי 2014, הועלה לדרגת מייג'ור גנרל ומונה למושל נפת ג'נין. בנובמבר 2018 מונה למושל נפת שכם.
וולודימיר פרסיוק

וולודימיר זינובייביץ' פרסיוק (באוקראינית: Володимир Зіновійович Парасюк; נולד ב-9 ביולי 1987) הוא דמות ציבורית אוקראינית. חבר הראדה העליונה של הכינוס ה-8 מנובמבר 2014 עד אוגוסט 2019. בעבר - פעיל של יברומאידאן. וולודימיר פרסיוק נולד ב-9 ביולי 1987 במחוז לבוב. למד בפקולטה לאלקטרוניקה של אוניברסיטת לבוב עם תואר אלקטרוניקה פיזית וביו-רפואית; לא השלים את לימודיו, לקח חופשה אקדמית. לאחר מכן סיים בלמידה מרחוק את לימודיו בפקולטה לכלכלה של אוניברסיטת לבוב. במחנות למד על המאורעות באוקראינה בשנות ה-20 ועל הרעב באוקראינה בשנים 1932–1933. במהלך המלחמה במזרח אוקראינה, הוא היה מפקד פלוגה 4 של גדוד דניפר-1 של המנהלה הראשית של משרד הפנים של אוקראינה במחוז דנייפרופטרובסק. פרסיוק השתתף באירועי יורומיידן כמפקד "המאה הקרבית". במהלך הקרב על אילובאיסק ב-29 באוגוסט 2014, הוא נפצע ונלכד על ידי תומכי הרפובליקה העממית של דונצק הבלתי מוכרת, אך ב-1 בספטמבר הוא הוחזר לצבא האוקראיני. בשנת 2014 הוא נבחר ראדה כעצמאי תוך זכייה בבחירות שנערכו במחוז לבוב. במהלך הכהונה הוא היה מעורב במספר שערוריות. למסמכים שהוא הגיש לוועדת הבחירות של שנת 2019 לא היו תקינות. מכיוון שמסמכים הוגשו ביום האחרון המותר לפי החוק, לא היה ניתן לתקן אותם והוא נפסל מהשתתפות בבחירות. מדיה וקבצים בנושא וולודימיר פרסיוק בוויקישיתוף וולודימיר פרסיוק, ברשת החברתית פייסבוק וולודימיר פרסיוק, ברשת החברתית אקס (טוויטר) וולודימיר פרסיוק, ביישום טלגרם וולודימיר פרסיוק, ברשת החברתית אינסטגרם וולודימיר פרסיוק, ברשת החברתית VK https://file.liga.net/persons/parasyuk-vladimir ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לואיס ריבס

לואיס ריבס (באנגלית: Lewis Reeves, נולד: 29 במרץ 1988) הוא שחקן אנגלי. ריבס נולד בדונקסטר, יורקשייר, שם גדל עם אמו ושני אחיו. בשנת 2012 הופיע לראשונה על מרקע הטלוויזיה בכמה סדרות טלוויזיה בהן הולבי סיטי ורופאים באותה שנה הופיע על בימת התיאטרון במחזה "Our Boys". שנה לאחר מכן התארח סדרת הטלוויזיה עברייני על וסדרת הטלוויזיה "חוק וסדר בריטניה". בשנים 2014–2015 הופיע במחזה הלילה שלי עם רג מאת המחזאי קווין אליוט. בשנת 2015 החל להופיע בתפקיד ראשי בסדרת הטלוויזיה בלתי נשכח. שנה לאחר מכן הופיע בסדרת האימה הטלוויזיונית "Crazyhead". בשנת 2019 שיחק בסרט הקולנוע נולד מלך. לואיס ריבס, ברשת החברתית אקס (טוויטר) לואיס ריבס, במסד הנתונים הקולנועיים IMDb (באנגלית) Matt Wolf, London's My Night with Reg Star Lewis Reeves on Tweets About His ‘Bits & Bobs’, Broadway.com, ‏3 בינואר 2015 Manori Ravindran, Variety, Variety, ‏1 באוקטובר 2022 Greg Laing, Watch a sneak peek of E4's new comedy-horror Crazyhead, from the creator of Misfits, Digital Spy, ‏2 בספטמבר 2016 Jane Shilling, ‏Our Boys, Duchess Theatre, review, The Telegraph, 4 October 2012 Dowd, Vincent (6 באוגוסט 2014). "My Night With Reg returns 20 years on". BBC News. נבדק ב-15 ביולי 2020. {{cite web}}: (עזרה) Wolf, Matt (11 בפברואר 2015). "My Night with Reg Star Lewis Reeves on Tweets About His 'Bits and Bobs' & Being the Worst Singer in London". Broadway.com. נבדק ב-15 ביולי 2020. {{cite web}}: (עזרה) Brien, Jeremy (13 ביוני 2019). "Reviews – Vanya and Sonia and Masha and Spike review, Ustinov Studio, Bath, 2019". The Stage. נבדק ב-15 ביולי 2020. {{cite web}}: (עזרה)
ויה אדריאנה

ויה אדריאנה (בלטינית: Via Hadriana, ביוונית: Ἁδριανὴ ὁδός) הייתה דרך רומית שעברה במדבר המזרחי, קישרה בין עמק הנילוס לחוף ים סוף והמשיכה דרומה עד לנמל ברניקי טרוגלודיטיקה שבקצה הפרובינקיה הרומית של מצרים. סלילתה הושלמה בשנת 137, בתקופת הקיסר אדריאנוס. הדרך, שאורכה כ-800 ק"מ, התחילה באנטינואופוליס (אנ') שעל גדות הנילוס, פנתה לצפון-מזרח וחצתה את מכשול ההרים במדבר המזרחי, הגיעה לחוף ים סוף באבו שער, כ-20 ק"מ צפונית להורגאדה, ומשם נמשכה דרומה אל נמל ברניקי. ויה אדריאנה התחברה לדרכי הרוחב אחרות שגישרו בין עמק הנילוס לחוף ים סוף, כגון זו שעברה בין קופטוס לבין נמל מיוס הורמוס (Myos Hormos). הדרכים הללו קישרו בין אתרי כרייה, בעיקרם מחצבות פורפיר וגרנודיוריט, ושימשו להובלת תוצרי הכרייה. כמו כן שימשו לסחר בינלאומי עם הודו ועם אפריקה וכן לתובלת גייסות צבא. התוואי של ויה אדריאנה ניכר בשרידי תחנות דרך (Mansiones) קטנות שנחשפו לרוב בחלקו הדרומי של הנתיב. תחנות הדרך היו מבוצרות ומיקומן נקבע בסמיכות למקורות מים (Hydreumata), רובם ככולם מי בארות. שרידים מועטים אותרו בצפונהּ של הדרך, והם נעדרים כליל בקטע ממערב למזרח, מאנטינואופוליס אל החוף. הדרך נסללה ככל הנראה כדי לבסס את כלכלתהּ של העיר החדשה שיסד אדריאנוס על ידי הטיה של תנועת המסחר דרכהּ, אך לא נעשה שימוש בתוואי הצפוני שלה כביֶתר הדרכים המוליכות מעמק הנילוס לחוף הים האדום. ויה אדריאנה – באתר Trismegistos Steven E. Sidebotham et al., "Survey of the Via Hadriana: The 1998 Season", Journal of the American Research Center in Egypt 37 (2000), pp.115–126 Jean-Pierre Brun et al., (eds.), Le désert oriental d'Egypte durant la période gréco-romaine: bilans archéologiques, Paris: Collège de France, 2018 בנדר אל-כביר העיר שיסד אדריאנוס לזכר אהובו הצעיר אנטינואוס; שייח' עבאדה (الشيخ عبادة) בזמננו שרידי הנמל נמצאים באתר קוסייר אל-קדים, דרומית לקוסייר G.W. Murray, "The Roman Roads and Stations in the Eastern Desert of Egypt", The Journal of Egyptian Archaeology 11 (3–4), Oct 1925, pp. 149-150
אליפות רוסיה בפוטבול נשים

אליפות רוסיה בפוטבול נשים (ברוסית: Женская Лига Американского Футбола России, רשמית: "ליגת הנשים בפוטבול אמריקאי של רוסיה") היא האליפות הלאומית בפוטבול אמריקאי, בקרב קבוצות פוטבול אמריקאי לנשים בשטחי רוסיה. הליגה נוצרה בשנת 2019 וידועה בשם ליגת WLAF, ליגת הפוטבול האמריקאי לנשים. הטורניר נוצר לאחר עלייה עקבית בפופולריות של ענף הפוטבול ברוסיה. הליגה התחילה בעשור השני של המאה ה-21 כליגה מוסקבאית. ב-2019 הליגה הפכה לליגה הלאומית ותחילה השתתפו בה קבוצות בודדות בלבד. אחת הבולטות הייתה קבוצת "הוולקיריות" מסנקט פטרבורג, שהשתתפו קודם לכן בליגה הפינית. עוד לפני הליגה, התקיים גם טורניר גביע רוסיה בפוטבול נשים בשנים 2015, 2016 וב-2017. בשתי הטורנירים הראשונים זכו "הוולקיריות". בטורניר 2017 זכו הסירנות מוסקבה. אליפות רוסיה בפוטבול נשים, ברשת החברתית VK אליפות רוסיה בפוטבול נשים, ברשת החברתית VK «Единороги» выиграли Женскую лигу американского футбола
אשיל פולד

אשיל פולד (בצרפתית: Achille Fould;‏ 17 בנובמבר 1800 – 5 באוקטובר 1867) היה כלכלן ופוליטיקאי צרפתי יהודי מומר שכיהן כשר האוצר של צרפת בתקופת הרפובליקה הצרפתית השנייה והקיסרות הצרפתית השנייה. אשיל פולד נולד ב-17 בנובמבר 1800 בפריז. אביו, באר לאון פולד, היה בנקאי יהודי. פולד החל את דרכו כבנקאי בבנק המשפחתי. כבר ב-1842 הוא נכנס לחיים הפוליטיים, לאחר שנבחר באותה שנה לכהן כסגן מחלקה באזור אוקסיטניה. מאז ועד מותו הוא עסק באופן פעיל בענייני מדינה. הוא השלים בקלות עם המהפכה שהביאה להדחתו של המלך לואי פיליפ מבית בורבון ולהקמתה של הרפובליקה הצרפתית השנייה קצרת הימים, והפעיל השפעה נחרצת בעניינים פיננסיים על הממשלה הזמנית שהוקמה אז. זמן קצר לאחר מכן הוא פרסם שתי חוברות נגד השימוש בשטרות כסף, בשם Pas d'Assignats I ו-Observations sur la question financière. בין השנים 1849–1867 כיהן כשר האוצר תחת הנשיא לואי-נפוליאון שהפך לקיסר נפוליאון השלישי, והוביל חלק מהרפורמות הכלכליות שנעשו אז בצרפת. ב-25 בינואר 1852, בעקבות הצו להחרים את רכוש משפחת אורליאן, הוא התפטר מתפקיד שר האוצר, אך באותו יום מונה לסנאטור, וזמן קצר לאחר מכן הצטרף שוב לממשלה כשר המדינה וכמזכיר משק הבית של הקיסר. בתפקיד זה הוא ארגן את התערוכה העולמית של פריז ב-1855. אירועי נובמבר 1860 הובילו פעם נוספת להתפטרותו, אך הוא הוחזר למשרד האוצר בנובמבר של השנה שלאחר מכן, ושמר על תפקידו עד פרסום המכתב הקיסרי מ-19 בינואר 1867, כאשר אמיל אוליבייה הפך ליועץ הראשי לקיסר. במהלך כהונתו האחרונה הוא הפחית את החוב הצף, שמלחמת מקסיקו הגדילה במידה ניכרת, על ידי משא ומתן על הלוואה של 300 מיליון פרנק (1863). למרות שהתנגד בנקודות מסוימות ל"סן-סימוניזם" תמך בתוכניתם של האחים פרייר להקמת בנק המעניק אשראי. על סמך הצעה זו, ב-1852, הוקמה חברת הבנקאות והאשראי Crédit Mobilier, שמכרה מניות לציבור, והשתמשה בכסף למימון יוזמות תעשייתיות ברחבי צרפת. החברה הביאה לתקופה של התפתחות כלכלית ניכרת, הקיסר לואי-נפוליאון עצמו העניק עדיפות לכלכלה, אותה רצה לבסס על סחר חופשי, אשראי זול, ופיתוח תשתיות יזום. הוא האמין כי הגרעון בתקציב יתאזן מרווחי העתיד. רשת הרכבות התרחבה מ-3,000 קילומטרים בתחילת העשור השישי של המאה ה-19 ל-16,000 קילומטרים בסיומו, דבר שאיפשר פיתוחם של מכרות ובתי חרושת באזורי הפריפריה. צי אוניות הסוחר עבר אף הוא מודרניזציה, וספינות קיטור מברזל החליפו את ספינות העץ הנושנות. בין 1859 ל-1869 בנתה חברה צרפתית את תעלת סואץ, והביאה לעידן חדש בתעבורה ובמסחר. פולד, מלבד היותו מוכשר בניהול כלכלי, היה גם אספן יצירות אמנות. בשנת 1857 הוא מונה לחבר באקדמיה לאמנויות יפות. פולד המיר את דתו לפרוטסטנטיות ב-1858. ונפטר בטארבס ב-1867. מדיה וקבצים בנושא אשיל פולד בוויקישיתוף אשיל פולד, באתר "Find a Grave" (באנגלית) אשיל פולד, באתר אנציקלופדיה בריטניקה (באנגלית) Henderson, W.O. (10 באפריל 2006). The Industrial Revolution on the Continent: Germany, France, Russia 1800 - 1914. Oxon: Routledge. p. 145. ISBN 978-0-415-38202-1. נבדק ב-11 בפברואר 2022. {{cite book}}: (עזרה) Nicault, Catherine (2009). "Comment " en être " ? Les Juifs et la Haute Société dans la seconde moitié du xixe siècle". Archives Juives. 1 (42): 8–32. doi:10.3917/aj.421.0008. נבדק ב-7 ביוני 2016 – via Cairn.info. {{cite journal}}: (עזרה)
טיסת הפניקס

טיסת הפניקס (באנגלית: Flight of the Phoenix) הוא סרט מתח משנת 2004, אשר בוים על ידי ג'ון מור ונכתב על ידי סקוט פרנק ואדוארד בורנס. הסרט מבוסס על ספרו של אלסטון טרבור והוא גרסה מחודשת של סרט משנת 1965 בעל אותו שם. הסרט יצא לאקרנים בארצות הברית, ב-17 בדצמבר 2004. קבוצה של כעשרה עובדים של חברת נפט עוזבים את עבודתם לאחר שהחברה נסגרת, ועולים על מטוס מטען פרטי אשר הגיע לקחת אותם. במהלך הטיסה מעל מדבר במונגוליה, סופת חול גורמת לנחיתת אונס של המטוס. כאשר המטוס נעצר בלב המדבר הסוער, מתגלה כי שניים מבין הנוסעים נהרגו. הניצולים מוצאים עצמם בלב מדבר אשר תנאי הסביבה בו אכזריים ובקרבת שודדי מדבר. האמצעים לרשותם דלים, אין באפשרותם ליצור קשר לבקשת עזרה, והמים שברשותם מעטים. בשלב זה מתחיל מאבק ההישרדות. אדם זר אשר היה במטוס כטרמפ מציע לבנות מטוס קטן מהריסות המטוס המרוסק. לאחר ויכוחים רבים בין הנוסעים לגבי היתכנות התוכנית, מוסכם לבצע אותה, ובתדרוכו של הזר הם מתחילים בבניית המטוס. לאחר שבועות רבים וקשים ורק מצליחים הניצולים לבנות את המטוס. לצערם לאחר סוף הבניה סופת חול נוספת מכסה את המטוס, ומשימתם החדשה היא להוציא את המטוס מתוך החול. לאחר מאמצים מצליחים הניצולים במשימה וזו, ומתחילים בהכנות לטיסה. לאחר קשיים בהפעלת המטוס ותחת מתקפת שודדי מדבר, עובדי חברת הנפט ממריאים מהמדבר הסוער וטסים לביתם. הסרט מזכיר במידת מה את סיפורם של ניצולי המפציץ Lady Be Good, אשר התרסק בלוב ב-1943. דניס קווייד - קפטן פרנק טאונס טייריס גיבסון - A.J. ג'ובני ריביסי - אליוט מירנדה אוטו - קלי ג'ונסון טוני קוראן - אלכס רודני קירק ג'ונס - ג'רמי ג'ייקוב ורגאס - סמי יו לורי - איאן סקוט מייקל קמפבל - ג'יימס ג'ארד פדלסקי - ג'ון פול דיטצ'פיילד - ד"ר גרבר בוב בראון - קייל אתר האינטרנט הרשמי של טיסת הפניקס "טיסת הפניקס", במסד הנתונים הקולנועיים IMDb (באנגלית) "טיסת הפניקס", באתר נטפליקס "טיסת הפניקס", באתר AllMovie (באנגלית) "טיסת הפניקס", באתר Rotten Tomatoes (באנגלית) "טיסת הפניקס", באתר Box Office Mojo (באנגלית) "טיסת הפניקס", באתר Metacritic (באנגלית) "טיסת הפניקס", באתר אידיבי "טיסת הפניקס", במסד הנתונים הקולנועיים KinoPoisk (ברוסית) "טיסת הפניקס (1965)", במסד הנתונים הקולנועיים IMDb (באנגלית)
פנטן

פֶנְטֶנִים הם אָלְקֶנִים בעלי הנוסחה הכימית C5H10 . כל מולקולה מכילה קשר כפול אחד בין שני פחמנים. קיימים שישה איזומרים שונים של פֶנְטֶן, הנבדלים זה מזה במיקום הקשר הכפול, במבנה השרשרת שיכולה להיות ישרה או מסועפת, או בסידור המרחבי של הקבוצות סביב הקשר הכפול, היוצר איזומריות ציס - טרנס . 1-פנטן הוא אלפא אולפין. לרוב, 1-פנטן נוצר כתוצר לוואי בפיצוח קטליטי או תרמי של נפט, או במהלך ייצור אתילן ופרופילן באמצעות פיצוח תרמי של שברי פחמימנים. היצרן המסחרי היחיד של 1-פנטן הוא חברת סאסול בע"מ (אנ'), המייצרת אותו על ידי הפרדה מהתוצר הגולמי של תהליך פישר-טרופש (אנ'). ל-2-פנטן יש שני איזומרים גאומטריים, ציס-2-פנטן ו- טרנס-2-פנטן. ציס-2-פנטן משמש במטאתיזה של אולפינים . האיזומרים בעלי שרשרת מסועפת הם: 2-מתיל-1-בּוּטֶן, 3-מתיל-1-בּוּטֶן (איזופֶנְטֶן), 2-מֶתִיל-2-בּוּטֶן (אנ') (איזואָמִילֶן). איזואמילן הוא אחד משלושת תוצרי הלוואי העיקריים של פיצוח קטליטי עמוק, תהליך פיצוח משופר שפותח על בסיס פיצוח קטליטי נוזלי (אנ') עקב העלייה בביקוש לפוליפרופילן. ההפיצוח הקטליטי העמוק משתמש בסולר כחומר גלם לייצור פרופילן, איזובוטילן (אנ') ואיזואמילן. איזובוטילן ואיזואמילן משמשים חומרי הגלם בתהליך ייצור רכיבי תערובת הבנזין, מתיל טרט בוטיל אתר ומתיל טרט אמיל אתר. פרופילֶן, איזובּוּטֶן ואַמִילֶנִים הם חומרי גלם בהם משתמשים בתהליך האלקילציה בבתי הזיקוק. איזובוטן, משמש לייצור תערובות של שרשראות מסועפות מאוד בעלות מאפייני בעירה טובים. אמילנים הם קודמנים מוערכים מאוד לדלקים, במיוחד דלקי תעופה בעלי נדיפות נמוכה יחסית, כנדרש בתקנות שונות. מדיה וקבצים בנושא פנטן בוויקישיתוף "RSA Olefins | cChange". "Alkylation". Kirk‐Othmer Encyclopedia of Chemical Technology. 2003.
יחסי אוסטרליה–זמביה

יחסי אוסטרליה–זמביה הם יחסי החוץ בין אוסטרליה וזמביה. שתי המדינות הן חברות בחבר העמים הבריטי. היחסים הדיפלומטיים בין המדינות כוננו בשנת 1972. הקשר בין המדינות מתבטא בביקורים רשמיים בשני הכיוונים, קשרים חזקים בין אנשים, וקשרים מסחריים כולל מעורבות כלכלית של מיליארדי דולרים במגזר הכרייה. סטודנטים זמביים מוכשרים ללמוד באוסטרליה, וחוזרים עם מיומנויות שיפתחו עוד יותר את הכלכלה. ממשלת אוסטרליה תרמה גם תרומה גדולה לפיתוח בתחומים אחרים, כולל במים ותברואה, ובפיתוח מגזר הכרייה. זמביה מחזיקה באוסטרליה נציבות עליונה בקנברה. אוסטרליה מיוצגת בזמביה באמצעות הנציבות העליונה שלה בהארארה, זימבבואה, ובנוסף מחזיקה קונסוליית כבוד בלוסקה. מדיה וקבצים בנושא יחסי אוסטרליה–זמביה בוויקישיתוף Statement made by Australian High Commissioner to Zambia, Suzanne McCourt, on presentation of her credentials to President Lungu באתר שגרירות אוסטרליה בזימבבואה זמביה באתר משרד החוץ האוסטרלי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אוסטרליה – חוף השנהב

יחסי אוסטרליה–חוף השנהב הם יחסי החוץ בין אוסטרליה וחוף השנהב. היחסים הדיפלומטיים בין המדינות כוננו ב-17 בספטמבר 1974. חוף השנהב פתחה שגרירות בקנברה ב-2016 אך היא נסגרה ב-2021. הסחר הדו-כיווני בין המדינות היה בשווי 123 מיליון דולר אוסטרלי בשנים 2019–2020. חוף השנהב אינה מיוצגת באוסטרליה לא בדרג השגרירות ולא בדרג הקונסוליה. אוסטרליה מיוצגת בחוף השנהב באמצעות הנציבות העליונה שלה באקרה, גאנה. מדיה וקבצים בנושא יחסי אוסטרליה – חוף השנהב בוויקישיתוף אתר על יחסי מדינות מידע כלכלי על חוף השנהב חוף השנהב באתר משרד החוץ האוסטרלי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי זמביה–יוון

יחסי זמביה–יוון הם יחסי החוץ בין זמביה ויוון. ניתן לאפיין את היחסים הפוליטיים בין יוון וזמביה כטובים, אם כי מוגבלים מבחינת תדירות, גם בשל דרישת הוויזה הנוכחית לאזרחים יווניים הנכנסים למדינה. יוון סיפקה סיוע הומניטרי משמעותי לזמביה, בעיקר באמצעות "רפואה ללא גבולות", והיא גם מימנה פרויקט לבניית בית ספר תיכון בלוסקה. הקהילה היוונית בזמביה מורכבת מכ-400 אנשים הממלאים תפקיד בכלכלה המקומית. הקהילה היוונית פעילה בבירה, לוסקה, שבה שוכן הארכיבישוף היווני-אורתודוקסי. זמביה מיוצגת ביוון באמצעות שגרירותה בלונדון, הממלכה המאוחדת. יוון מיוצגת בזמביה באמצעות שגרירותה בהארארה, זימבבואה, ובנוסף מחזיקה קונסוליית כבוד בלוסקה. מדיה וקבצים בנושא יחסי זמביה–יוון בוויקישיתוף זמביה באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי חוף השנהב – יוון

יחסי חוף השנהב–יוון הם יחסי החוץ בין חוף השנהב ויוון. היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. כ-40 יוונים חיים במדינה, וההצעה הונחה לקונסוליית הכבוד היוונית לפעול שוב באביג'אן. חוף השנהב מיוצגת ביוון באמצעות שגרירותה ברומא שבאיטליה. יוון מיוצגת בחוף השנהב באמצעות הנציבות העליונה שלה בדקר שבסנגל, ובנוסף מחזיקה קונסוליית כבוד באביג'אן. מדיה וקבצים בנושא יחסי חוף השנהב – יוון בוויקישיתוף חוף השנהב באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קצין רפואה

האם התכוונתם ל... כללי רופא צבאי / "קצין רפואה" - רופא המועסק על ידי צבא. בדרך כלל מוסמך קורס קצינים או נושא דרגות קצונה ייצוגיות בחיל הרפואה של צה"ל קצין רפואה (ישראל) (קָרָ"פּ) - רופא או אח שהוא קצין ומשרת כרופא או אח באחת מיחידות הצבא קצין ארגון רפואה (קא"ר) - קצין, בדרך כלל בעל רקע רפואי (ואף קצין רפואה לשעבר), אשר אחראי על ארגון תחום הרפואה ועל קציני הרפואה תחתיו בפן הפיקודי-ניהולי אחר קצין רפואה (מקצוע) – בעל תפקיד אזרחי הממונה על רפואה או בריאות הציבור ברמה ממשלית כלשהי. רווח במדינות דוברות אנגלית (בישראל, לשם השוואה, לא מקובל לכנות בעל תפקיד אזרחי בתואר "קצין")
טאבו (תוכנית טלוויזיה ישראלית)

טאבו היא תוכנית מציאות תיעודית קומית ישראלית המבוססת על הפורמט הפלמי "Taboe" (אנ'), שבמסגרתה חנוך דאום יוצא לחופשה עם ארבעה אנשים המשתייכים לקבוצת מיעוט או בעלי לקות מסוימת. התוכנית משודרת החל מ-22 באוקטובר 2022 בכאן 11. התוכנית חודשה לעונה שלישית. בכל פרק יוצא חנוך דאום לחופשה עם ארבעה אנשים שלכולם מכנה משותף – לקות כלשהי או השתייכות לקבוצת מיעוט. במהלך החופשה הוא מנהל איתם שיחות עומק ושומע מהצד שלהם איך נראים חייהם. בסיומה של החופשה הוא מעלה מופע סטנדאפ שנכתב במיוחד בנושא הפרק כשבשורה הראשונה יושבים ארבעת המשתתפים. קטעי המופע מושלבים במהלך הפרק. שם הסדרה לקוח מרעיון הטאבו, בו משתמשים כדי להגיד שיש נושאים שאסור לצחוק עליהם, ובעצם מדירים נושאים מהשיח החברתי. רועי אבן מאתר "tvbee" ציין שהצלחתה של התוכנית טמון ”בחומר האנושי שמרכיב אותה, ובסיפורים הטרגיים, המורכבים ומעוררי ההשראה שהיא מביאה למסך”. אבישי סלע מאתר "TimeOut" כתב על התוכנית שהיא ”מטפלת בנושאים ברגישות מאוד גדולה”, אך ציין שקטעי הסטאנדאפ המשולבים התוכנית ”הם החלק שעובד הכי פחות. רוב הבדיחות לא מאוד מצחיקות”. נדב מנוחין מאתר "וואלה" כתב: ”עקב האכילס של 'טאבו' הוא הפער בין יכולות השיחה והאמפתיה של דאום, שמאפשרות את המפגשים המעניינים והכנים האלה - לבין הקומדיה הנוראה שלו”. "טאבו", במסד הנתונים הקולנועיים IMDb (באנגלית) ‏ טאבו, באתר כאן BOX טאבו עונה 1, רשימת השמעה, באתר יוטיוב ‏ ספיישל "לביאות", באתר כאן BOX ספיישל "לביאות", סרטון באתר יוטיוב טאבו עונה 2, רשימת השמעה, באתר יוטיוב טאבו, במיזם "אישים" לתיעוד היצירה הישראלית אברהם סתיו, טאבו: התוכנית של חנוך דאום היא חלק מתנועה עמוקה של תיקון, באתר מקור ראשון, 13 בנובמבר 2022 כפיר אדר, רייטינג: משחקי השף הפתיעה את מאסטר שף?, באתר אייס, 23 באוקטובר 2022 רייטינג: מאסטר שף בשפל, האם היא בכל זאת מובילה?, באתר אייס, 30 באוקטובר 2022 רייטינג: הקרב בין המטבח המנצח למשחקי השף הוכרע, באתר אייס, 6 בנובמבר 2022 רייטינג: המטה ברשת משיג יותר ממהדורת הסופש בערוץ ויותר מהפריים טיים, בערוץ הטלגרם של רן בוקר, 13 בנובמבר 2022 רייטינג: לאחר הנפילה הגדולה, האם קשת תחזור להוביל?, באתר אייס, 20 בנובמבר 2022 רייטינג: המונדיאל בהפסקה, כאן 11 הצליחו לשמור על ההובלה?, באתר אייס, 12 בדצמבר 2022 רייטינג: חדשות 12 לוהטת, הפטריוטים מביכים את רביב דרוקר, באתר אייס, 25 בדצמבר 2023 רייטינג: חולי אהבה מעל כולם, הפטריוטים ניצחו את פקין אקספרס?, באתר אייס, 5 במרץ 2024 רייטינג: חולי אהבה בפער ענק, הפטריוטים בהתאוששות מרשימה, באתר אייס, 12 במרץ 2024 רייטינג: חולי אהבה בשליטה, פקין אקספרס וחדשות 13 מפתיעות, באתר אייס, 19 במרץ 2024 רייטינג: חולי אהבה לוהטת לקראת סיום העונה, הפטריוטים מתקשים, באתר אייס, 26 במרץ 2024 רייטינג: קשת 12 שוברת שיאים, פקין אקספרס ניצחה את הפטריוטים?, באתר אייס, 2 באפריל 2024 רייטינג: עדי אשכנזי סחפה את הצופים, ערוץ 14 חטף תבוסות, באתר אייס, 9 באפריל 2024 רועי אבן, ‏"טאבו" עם חנוך דאום: גרסת הפרימיום של "סליחה על השאלה", באתר ‏מאקו‏, 23 באוקטובר 2022 אבישי סלע, ‏טאבו אמאש'ך: חנוך דאום מצליח לא לפגוע באף אחד. וגם לא להצחיק, באתר "Time Out ישראל", 23 באוקטובר 2022 נדב מנוחין‏, השיחות מקסימות, הבדיחות איומות: חנוך דאום חותר ב"טאבו" תחת עצמו, באתר וואלה, 23 באוקטובר 2022 ביאורים המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית תוכנית מיוחדת בעקבות מלחמת חרבות ברזל העוסקת בנשים שנלחמו, חילצו וטיפלו באירועי מתקפת הפתע על ישראל.
פרדריק רוסיף

פרדריק רוסיף (בצרפתית: Frédéric Rossif;‏ 16 בפברואר 1922 – 18 באפריל 1990) היה במאי קולנוע צרפתי. ביים מספר סרטים דוקומנטריים, שעסקו בעיקר בחיות ואירועים היסטוריים, לעיתים קרובות הוא השתמש במוזיקה של ואנגליס או ביצירות מקוריות של מוריס ז'אר. נולד בצטיניה, מונטנגרו, ונמלט ליוון במשך מלחמת העולם השנייה, אחרי המלחמה עשה דרכו לצרפת. ב-1970, הוא הפיק את סרטו הלא דוקומנטרי היחיד, Aussi loin que l'amour, סלבדור דאלי השתתף בסרט כשחקן. ב-1963, סרטו Mourir a Madrid, על מלחמת האזרחים הספרדית, היה מועמד לפרס אוסקר עבור הסרט הדוקמנטרי הטוב ביותר. מדיה וקבצים בנושא פרדריק רוסיף בוויקישיתוף פרדריק רוסיף, במסד הנתונים הקולנועיים IMDb (באנגלית) פרדריק רוסיף, באתר AllMovie (באנגלית) פרדריק רוסיף, במסד הנתונים הקולנועיים KinoPoisk (ברוסית) פרדריק רוסיף, באתר "Find a Grave" (באנגלית)